|  |
| --- |
|  |
|  |
|  |
|  |

Lausuntopyyntö luonnoksesta sosiaali- ja terveysministeriön asetukseksi tupakkatuotteiden ja vastaavien tuotteiden sekä niiden vähittäismyyntipakkausten merkinnöistä ja muusta ulkoasusta annetun sosiaali- ja terveysministeriön asetuksen muuttamisesta

Johdanto

Sosiaali- ja terveysministeriö pyytää lausuntoanne luonnoksesta sosiaali- ja terveysministeriön asetukseksi tupakkatuotteiden ja vastaavien tuotteiden sekä niiden vähittäismyyntipakkausten merkinnöistä ja muusta ulkoasusta annetun sosiaali- ja terveysminiteriön asetuksen muuttamisesta (jäljempänä vähittäismyyntipakkausasetus). Asetuksen muutostarve johtuu siitä, että valmisteilla on hallituksen esitys eduskunnalle laiksi tupakkalain muuttamisesta, jossa on tarkoitus ehdottaa nikotiinipusseja ja muita savuttomia nikotiinituotteita koskevaa sääntelyä.

Vähittäismyyntipakkausasetusta ehdotetaan muutettavaksi siten, että siinä säädettäisiin myös savuttoman nikotiinituotteen ja sen vähittäismyyntipakkauksen sallituista merkinnöistä ja muusta ulkoasusta, kuten niiden väristä, materiaalista, merkintöjen väristä, kirjaisimesta ja koosta sekä tuotenimen esittämisestä. Lisäksi asetuksen 22 a ja 22 b §:iä, jotka koskevat merkintöjen korostamisen kieltoa sekä tuotetietoja koskevien merkintöjen kiinnittämistä, ehdotetaan muutettavaksi siten, että niissä huomioitaisiin myös savuttomat nikotiinituotteet ja niiden vähittäismyyntipakkaukset. Ehdotettu sääntely vastaisi pitkälti tupakkatuotteiden ja sähkösavuketuotteiden sekä niiden vähittäismyyntipakkauksia koskevaa sääntelyä.

Kesällä 2024 lausunnoilla ollut vähittäismyyntipakkausasetusluonnos koski savuttomien nikotiinituotteiden vähittäismyyntipakkausten terveysvaroitusta eli ehdotettua uutta 14 a §:ää. Kyseistä muutosta valmistellaan omalla aikataululla, sillä terveysvaroitusta koskevan tupakkalain sääntelyn on tarkoitus tulla voimaan kuuden kuukauden kuluttua tupakkalain muutoksen voimaantulosta. Nyt valmistelussa olevan vähittäismyyntipakkausasetuksen muutosten on puolestaan tarkoitus tulla voimaan samanaikaisesti valmisteilla olevan tupakkalain 39 a §:n 2-4 momentin, 39 b ja 39 c §:ien kanssa eli vuoden kuluttua tupakkalain voimaantulosta.

Aikataulu

Lausunnot pyydetään toimittamaan **viimeistään maanantaina 3.3.2025**.

Vastausohjeet vastaanottajille

Lausunnot pyydetään jättämään lausuntopalvelu.fi:ssä. Lausuntoa ei tarvitse lähettää erikseen sähköpostitse tai postitse. Myös tahot, joita ei ole erikseen mainittu jakelussa, voivat antaa lausuntonsa.

Lausunnon antaakseen vastaajan tulee rekisteröityä ja kirjautua lausuntopalvelu.fi:hin. Tarkemmat ohjeet palvelun käyttämiseksi löytyvät lausuntopalvelu.fi:n sivulta Ohjeet -> Käyttöohjeet. Palvelun käyttöönoton tukea voi pyytää osoitteesta lausuntopalvelu.om@gov.fi.

Kaikki annetut lausunnot ovat julkisia ja ne julkaistaan lausuntopalvelu.fi:ssä sekä hankkeen sivuilla Hankeikkuna-palvelussa. Yksityishenkilöiden lausuntoja ei kuitenkaan automaattisesti julkaista Hankeikkuna-palvelussa. Jos yksityishenkilö haluaa, että hänen lausuntonsa julkaistaan myös Hankeikkunassa, hänen tulee lähettää tästä pyyntö osoitteeseen kirjaamo.stm@gov.fi ja mainita pyynnössä edellä mainitut hankkeiden tunnisteet.

Valmistelijat

Erityisasiantuntija Reetta Honkanen, puhelin 0295 163 684 ja sähköposti etunimi.sukunimi@gov.fi

Lausuntopyyntö

Pyydämme antamaan lausuntonne vähittäismyyntipakkausasetukseen esitetyistä muutoksista pykäläkohtaisesti alla oleviin kohtiin.

* Uusi 3 c luku
* 19 i §
* 19 j §
* 19 k §
* 22 a §
* 22 b §
* Muut mahdolliset kommentit

Osastopäällikkö Taneli Puumalainen

Erityisasianatuntija Reetta Honkanen

|  |  |
| --- | --- |
| Liitteet | Luonnos sosiaali- ja terveysministeriön asetukseksi tupakkatuotteiden ja vastaavien tuotteiden sekä niiden vähittäismyyntipakkausten merkinnöistä ja muusta ulkoasusta annetun sosiaali- ja terveysministeriön asetuksen muuttamisesta  STM:n muistioluonnos STM:n vähittäismyyntipakkausasetuksen muuttamisesta |
| Jakelu | British American Tobacco Denmark Ehkäisevä päihdetyö EHYT ry Elinkeinoelämän keskusliitto ry Espoon seudun ympäristöterveys Eteläkärjen ympäristöterveys Etelä-Suomen aluehallintovirasto Filha ry Forssan seudun hyvinvointikuntayhtymän ympäristöterveydenhuolto Haapaveden kaupungin ympäristöpalvelut Helmi Haminan kaupungin ympäristön ja rakentamisen valvonta Helsingin kaupungin ympäristöpalvelut Hengitysliitto ry Hyvinkään kaupungin ympäristöterveydenhuolto Hämeenlinnan kaupungin ympäristöterveydenhuolto Imatran seudun ympäristötoimi Inarin ja Utsjoen ympäristösuojelun ja ympäristöterveydenhuollon yhteistoiminta-alue Itä-Savon sairaanhoitopiirin kuntayhtymän ympäristöterveydenhuolto Itä-Suomen aluehallintovirasto JIK Peruspalveluliikelaitoskuntayhtymän ympäristöterveydenhuolto JNTL Consumer Health (Finland) Oy Jyväskylän kaupungin ympäristöterveydenhuolto Kainuun sosiaali- ja terveydenhuollon kuntayhtymän ympäristöterveydenhuolto Kalajoen kaupungin ympäristöterveydenhuollon yhteistoiminta-alue Keski-Pohjanmaan ympäristöterveydenhuolto Keski-Savon Ympäristötoimi Keski-Uudenmaan ympäristökeskus Keurusselän ympäristön- ja terveydensuojelutoimisto Koillis-Lapin ympäristöterveydenhuolto Kotkan ympäristökeskus Kouvolan kaupungin ympäristöterveydenhuolto Kuopion kaupungin kaupunkiympäristön palvelualueen ympäristöterveydenhuolto Kuusamon, Posion ja Taivalkosken ympäristöterveydenhuollon ja ympäristönsuojelun yhteistoiminta-alue Lahden kaupungin ympäristöterveydenhuolto Lapin aluehallintovirasto Lappeenrannan seudun ympäristötoimi Laukaan ympäristöterveydenhuolto Lidl Suomi Kommandiittiyhtiö Liedon kunnan ympäristöterveyspalvelut Liikennepalvelukauppiaat ry Lohjan kaupungin ympäristöterveyspalvelut Lounais-Suomen aluehallintovirasto Länsi- ja Sisä-Suomen aluehallintovirasto Länsirannikon ympäristöyksikkö Matkailu- ja Ravintolapalvelut MaRa ry Meri-Lapin ympäristöterveysvalvonta Mikkelin Seudun Ympäristöpalvelut Myrkytystietokeskus Oulun seudun ympäristötoimi -liikelaitos Oulunkaaren ympäristöterveysvalvonta Peruspalvelukuntayhtymä Kallion ympäristöterveydenhuolto Peruspalvelukuntayhtymä Selänteen ympäristöterveydenhuolto Philip Morris Finland Oy Pietarsaaren kaupungin sosiaali- ja terveysviraston ympäristöterveydenhuolto Pirkkalan ympäristöterveydenhuollon valvontayksikkö Pirteva Pohjoisen Keski-Suomen ympäristötoimi Pohjois-Karjalan Ympäristöterveys Pohjois-Satakunnan peruspalvelukuntayhtymän ympäristöterveydenhuolto Pohjois-Suomen aluehallintovirasto Porin kaupungin ympäristöterveydenhuolto Porvoon kaupungin ympäristöterveydenhuolto Pyhäjärviseudun ympäristötoimi Päijät-Hämeen hyvinvointikuntayhtymän ympäristöterveyskeskus Päivittäistavarakauppa ry Raision kaupungin valvontayksikkö Rauman kaupungin ympäristöterveydenhuolto Riihimäen seudun terveyskeskuksen kuntayhtymän ympäristöterveydenhuolto Rovakaaren ympäristöterveydenhuolto Salon kaupungin ympäristöterveydenhuolto Sastamalan seudun sosiaali- ja terveyspalvelujen ympäristöterveydenhuolto Seinäjoen alueen ympäristöterveydenhuolto Siilinjärven kunnan ympäristöterveyspalvelut Sosiaali- ja terveysalan lupa- ja valvontavirasto Valvira SOSTE Suomen sosiaali ja terveys ry Suomen ASH ry Suomen kuntaliitto Suupohjan peruspalveluliikelaitoskuntayhtymän ympäristöterveydenhuolto Syöpäjärjestöt Tampereen kaupungin ympäristöterveys Terveyden ja hyvinvoinnin laitos THL Tervon kunnan ympäristöterveyspalvelut Tunturi-Lapin ympäristöterveydenhuolto Tupakkateollisuusliitto ry Turun kaupungin ympäristöterveydenhuolto Turvallisuus- ja kemikaalivirasto Tukes Uudenkaupungin kaupungin ympäristöterveydenhuolto Vaasan ja Laihian ympäristöterveydenhuollon yhteistoiminta-alue Valo SWE Oy Valtiovarainministeriö Vantaan kaupungin ympäristöterveydenhuolto Ylä-Savon SOTE kuntayhtymän ympäristöterveydenhuolto |
| Tiedoksi | STM Sosiaaliturvaministeri |